Bernhard Pauss, daværende bestyrer og eier av Nissens Pikeskole, kjøpte i 1897 eiendommen i Niels Juels gate 56 og gav arkitekt Henrik Nissen i oppdrag å tegne den nye skolebygningen. Henrik Nissen var sønn av skolens grunnlegger Hartvig Nissen, som Bernhard Pauss hadde etterfulgt som bestyrer i 1872. I 1899 flyttet Nissens Pikeskole fra Gamle Nissens Pikeskole i Kvadraturen til den nye bygningen i Niels Juels gate. I den gamle skolebygningen hadde Pauss selv bodd i toppetasjen, men fra 1899 bodde han ikke lenger i skolebygningen.